Bakkwa

Bakkwa (tradisjonell kinesisk: 肉乾, forenklet kinesisk: 肉干, Hokkien POJ bah-koaⁿ = «tørket kjøtt») eller rougan er et saltsøtt kjøttprodukt kjent fra det kinesiske kjøkken. Det produseres i flate tynne flak, som regel fra svin. Det antas at bakkwa har sin bakgrunn blant hoklofolket, opprinnelig i Fujian. Tilberedelsen har vært så å si uforandret i århundrer, men teknikken er blitt gradvis forbedret. 

Selv om det vanligvis er svinekjøtt som benyttes, kan man også benytte oksekjøtt eller fårekjøtt. Man tilbereder med krydder, sukker, salt og soyasaus, så tørkes den ved rundt  til en endelig vannaktivitet på mellom 0,60 og 0j69.

I Malaysia, Singapore og Filippinene er bakkwa eller ba gua den mest benyttede betegnelsen. På kantonesisk sier man gjerne yuhk gōn, anglisert long yok, mens det ellers i Kina og på Taiwan helst heter rougan. Rougan er særlig populær som en snack i Macao, Malaysia, Singapore, Taiwan og på Filippinene.

Referanser

Kategori:Kinesisk mat
Kategori:Svinekjøttretter
Kategori:Det macanesiske kjøkken
Kategori:Kinesisk nyttår
Kategori:Fujian